Bob Hewitt tot tronkstraf gevonnis | Maroela Media
Regter Bert Bam het Hewitt tot 'n effektiewe ses jaar tronkstraf gevonnis. "Daar is duidelik geen vooruitsigte van rehabilitasie nie."
Hewitt is op die eerste aanklagte van verkragting tot agt jaar tronkstraf gevonnis wat vir twee jaar opgeskort is op voorwaarde dat hy R50 000 aan die departement van justisie moet betaal vir die gebruik in veldtogte teen geweld teen vroue en kinders. Hewitt het op die tweede aanklagte van verkragting dieselfde vonnis ontvang terwyl hy op die aanklag van seksuele aanranding tot twee jaar tronkstraf gevonnis is wat vir twee jaar opgeskort is.
Bam het gesê indien Hewitt in sy 50's skuldig bevind is, hy minstens tot 20 jaar tronkstraf gevonnis sou word. Hy het gesê Hewitt het net homself te blameer vir sy ellende.
Hewitt is in Maart vanjaar skuldig bevind aan die verkragting van Theresa "Twiggy" Tolken en Suellen Sheehan in die 1980's en die seksuele aanranding van nog 'n vrou, wie se naam nie bekend gemaak mag word nie, in die 1990's. Die misdade is gepleeg terwyl hy vir hulle tennislesse gegee het. Hewitt het onskuldig gepleit op die aanklagte.
Bam het gesê Hewitt se huidige gesondheidstoestand is rede tot genade. Hewitt het 'n beroerte gehad en operasies aan sy knieë, skouers en bene ondergaan.
Hewitt se vrou, Delaille, het Bam vroeër gesmeek om nie haar man tronk toe te stuur nie. "My heer, ek het nog nooit nodig gehad om te smeek nie, maar ek vra jou uit die diepte van my hart om asseblief my man te laat terugkeer na die plaas aangesien ek nie sonder hom kan leef nie." Delaille sterk tans aan ná sy behandeling vir eierstokkanker ontvang het.
Siende sy gesondheid en ouderdom, en sy arme vrou is dit tragies. MAAR moes hy nie jare terug dink wat hy aanvang? Geregtigheid geskied altyd.
Nog 'n vrou wat reken 'n man is haar redding. Dame staan op en jy sal oorwin. Vrouens is sterker as mans. Veral mans wat jou wysmaak dat jy nie sonder hul kan oorleef nie.
Skuim van die aarde! Kry vir jou!
Kan jy glo geregtigheid in hierdie donker tye!
Kyk, ek sê nie Bob Hewitt is onskuldig nie. Ek het egter 'n hekel daaraan dat mense ewe skielik na dertg of selfs veertig jaar wakker skrik en dan iemand dagvaar ir so iets, Dit het al in 'n heel paar ander soortgelyke gevalle gebeur. Kyk nou weer met Cliff Richard van Engeland, wat ook gedagvaar word vir 'n geisoleerde voorval wat blykbaar dekades gelede gebeur het. Hoe kan verwag word dat hulle nou skielik alles na dertig jaar of selfs langer in detail moet onthou? Mys insiens moet so 'n tipe saak nie eens oorweeg word om verhoor te… Lees meer »